**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony | |
| **Predkladateľ (a spolupredkladateľ)** | |
| Ministerstvo školstva, vedy, výskumu a športu Slovenskej republiky | |
| **Charakter predkladaného materiálu** | \*  Materiál nelegislatívnej povahy |
| S  Materiál legislatívnej povahy |
| S  Transpozícia práva EÚ |
|  | |
| **Termín začiatku a ukončenia PPK** | Začiatok:    15.12.2016 Ukončenie: 27.12.2016 |
| **Predpokladaný termín predloženia na MPK\*** | 9.1.2017 |
| **Predpokladaný termín predloženia na Rokovanie vlády   SR\*** | február 2017 |

|  |
| --- |
| **2.  Definícia problému** |
| Novela zákona reaguje na rozdeľovanie finančných prostriedkov zriaďovateľom škôl, v ktorých sa vzdelávanie považuje za sústavnú prípravu na povolanie, a to normatívnych finančných prostriedkov, najmä v základných školách. Ďalej novela zákona reaguje najmä na - poskytovanie finančných prostriedkov na rozvoj škôl a školských zariadení v rámci dotácií a rozvojových projektov,  - poskytovanie finančných prostriedkov na dopravu žiakov do školy z obcí, v ktorých nie je zriadená základná škola alebo jej časť, najmä z titulu vyučovacieho jazyka, - poskytovanie príspevku na kurz pohybových aktivít v prírode,  - poskytovanie príspevku na výchovu a vzdelávanie detí v materských školách, - administratívnu záťaž škôl a školských zariadení a ich zriaďovateľov, - ukazovatele, podľa ktorých sa rozdeľujú podielové dane obciam na činnosť školských klubov detí a zariadení školského stravovania. |
| **3.  Ciele a výsledný stav** |
| Cieľom je efektívnejšie a spravodlivejšie vynakladanie finančných prostriedkov na činnosť škôl a školských zariadení, na rozdeľovanie podielových daní obciam a účelné použitie finančných prostriedkov prideľovaných zo štátneho rozpočtu školám a školským zariadeniam a ich zriaďovateľom. |
| **4.  Dotknuté subjekty** |
| Zmeny sa dotknú  - škôl a školských zariadení a ich zriaďovateľov,  - zákonných zástupcov žiakov základných škôl a špeciálnych základných škôl z obcí, kde nie je zriadená škola alebo jej časť. |
| **5.  Alternatívne riešenia** |
| žiadne |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          S  Áno            \*  Nie Prijatím návrhu novely zákona bude potrebné upraviť nariadenie vlády SR č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov a prijať vykonávací predpis o spôsobe používania učebníc, učebných textov a pracovných zošitov, o ich evidencii, spôsobe a výške náhrady za ich stratu, zničenie alebo poškodenie. |
| **7.  Transpozícia práva EÚ** |
| áno- smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (Ú. v. EÚ L 132, 21.5.2016) Novelou zákona sa aktualizuje transpozičná príloha, keďže smernice 2004/114/ES a 2005/71/ES sa zrušujú pre členské štáty s účinnosťou od 24. mája 2018. Novelou zákona sa nerozširuje pôsobnosť smernice na subjekty nad rámec minimálnych požiadaviek smernice, nenavyšujú sa požiadavky smernice, nedochádza k nevyužitiu možnosti výnimky, ktorá by udržala požiadavky na minime, neupravuje sa zachovanie existujúcich národných štandardov, ktoré sú vyššie ako minimálne požiadavky EÚ, a nie je stanovená skoršia implementácia. |
| **8.  Preskúmanie účelnosti\*\*** |
| Nie |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy | \*     Pozitívne | \*     Žiadne | S   Negatívne |
| \*     Áno | \*     Nie | S   Čiastočne |
| **Vplyvy na podnikateľské prostredie**     z toho vplyvy na MSP | \*     Pozitívne | S     Žiadne | \*   Negatívne |
| \*     Pozitívne | S     Žiadne | \*   Negatívne |
| **Sociálne vplyvy** | S     Pozitívne | \*     Žiadne | \*   Negatívne |
| **Vplyvy na životné prostredie** | \*     Pozitívne | S     Žiadne | \*   Negatívne |
| **Vplyvy na informatizáciu** | \*     Pozitívne | S     Žiadne | \*   Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe | S     Pozitívne | \*     Žiadne | \*   Negatívne |
| \*     Pozitívne | S     Žiadne | \*   Negatívne |

|  |
| --- |
| **10.  Poznámky** |
| Príspevok na kurz pohybových aktivít v prírode – rozšírenie pre školy s osemročnou dĺžkou štúdia nebude mať vplyv na štátny rozpočet. Úpravou spôsobu rozdeľovania podielových daní obciam sa nemení výška podielových daní pre obce na nasledujúce obdobie. Zvýšenie počtu odborných zamestnancov v školách nebude mať vplyv na štátny rozpočet. Zníženie hranice počtu žiakov školy zo sociálne znevýhodneného prostredia z počtu 100 na 50 žiakov pre účely povinného zabezpečenia asistenta učiteľa nebude mať vplyv na štátny rozpočet. Poskytovanie príspevku na záujmové vzdelávanie žiakov nebude mať vplyv na štátny rozpočet. |
| **11.  Kontakt na spracovateľa** |
| RNDr. Ľuboš Černý, riaditeľ odboru koncepcií financovania regionálneho školstva |
| **12.  Zdroje** |
| Údaje zo zberu údajov na účely rozdeľovania finančných prostriedkov zriaďovateľom škôl a školských zariadení (EDUZBER). Štatistické výkazy Škôl (MŠVVaŠ SR) |
| **13.  Stanovisko Komisie pre posudzovanie vybraných vplyvov z PPK** |
| Dňa 9.1.2017 komisia vyjadrila nesúhlasné stanovisko s materiálom predloženým na PPK s odporúčaním na jeho dopracovanie podľa pripomienok v bode II stanoviska. MŠVVaŠ SR pripomienky komisie akceptovalo a zapracovalo okrem pripomienky komisie "V analýze vplyvov na rozpočet verejnej správy, na zamestnanosť vo verejnej správe a financovanie návrhu je v časti 2.1.1. Financovanie návrhu uvedené, že v kapitolách MŠVVŠ SR a MV SR nie sú rozpočtovo kryté výdavky vyčíslené v tabuľke č. 1. S rozpočtovo nekrytým vplyvom Komisia zásadne nesúhlasí. Vplyvy vyplývajúce z návrhu Komisia žiada v jednotlivých rokoch zabezpečiť v rámci schválených limitov výdavkov dotknutých kapitol rozpočtu verejnej správy, bez dodatočných požiadaviek na rozpočet. V tejto súvislosti Komisia žiada upraviť celú analýzu vplyvov. ". Vyhodnotenie: MŠVVaŠ SR neakceptuje pripomienku v plnom rozsahu. MŠVVaŠ SR prehodnotilo požiadavky na štátny rozpočet a znížilo objem požadovaných finančných prostriedkov na príspevok na kurz pohybových aktivít v prírode do rozpočtových kapitol MŠVVaŠ SR a MV SR o sumu 94 800 € v rozpočtovej kapitole MV SR a o sumu 282 900 € v rozpočtovej kapitole MŠVVaŠ SR, ktoré zabezpečí v rámci schválených limitov výdavkov v oboch rozpočtových kapitolách. Ostatné náklady, t.j. príspevok na dopravu a príspevok na výchovu a vzdelávanie detí v materských školách podľa § 6b zákona na deti materských škôl z rodín, ktoré sú poberateľom pomoci v hmotnej núdzi nedokáže zabezpečiť v rámci schválených limitov výdavkov pre regionálne školstvo v rozpočtovej kapitole MV SR. Z uvedeného dôvodu sa žiada o navýšenie rozpočtu na regionálne školstvo v rozpočtovej kapitole MV SR na uvedený účel. Ide o úlohy, ktoré vyplývajú z Programového vyhlásenia vlády SR na roky 2016 až 2020. Ďalej komisia žiadala "zvážiť možný negatívny vplyv návrhu v súvislosti s neprideľovaním podielových daní obciam, ktoré nemajú zriadené na svojom území žiadne zariadenie školského stravovania, na prístup k stravovaniu pre deti na ZŠ v ich zriaďovateľskej pôsobnosti. Nežiaduci vplyv by mohol nastať v prípade, pokiaľ je stravovanie pre deti na ZŠ v takýchto obciach zabezpečované inou formou ako v zariadeniach školského stravovania.". Podľa platného a účinného znenia zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov zariadeniami školského stravovania sú školská jedáleň a výdajná školská jedáleň. Štát aj doposiaľ poskytoval finančné prostriedky len pre zariadenia školského stravovania, nie pre inú formu stravovania detí. |